**INFORMÁCIA O SPRACÚVANÍ OSOBNÝCH ÚDAJOV**

**prevádzkovateľom Kancelária Národnej rady Slovenskej republiky**

*vyhotovená podľa Kapitoly III, oddielu 2, článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)*

**PREVÁDZKOVATEĽ**

Kancelária Národnej rady Slovenskej republiky, rozpočtová organizácia, so sídlom Námestie Alexandra Dubčeka č. 1, 812 080 Bratislava, IČO: 00151491 *(ďalej len „Kancelária NR SR, alebo prevádzkovateľ“)* v postavení prevádzkovateľa, ktorý určil účel a prostriedky spracúvania osobných údajov, spracúva osobné údaje za podmienok uvedených v tejto Informácii o spracúvaní osobných údajov *(ďalej len „Informácia“)*1.

Kanceláriu NR SR môžete kontaktovať vo veci ochrany osobných údajov listovou zásielkou na adrese: **Kancelária NR SR, osobný úrad, Námestie Alexandra Dubčeka č. 1, 812 080 Bratislava.**

**ZODPOVEDNÁ OSOBA PREVÁDZKOVATEĽA**

Zodpovednú osobu poverenú dohľadom nad ochranou osobných údajov spracúvaných Kanceláriou NR SR môžete kontaktovať prostredníctvom emailovej adresy: **zodpovednaosoba@nrsr.sk.**

**INFORMÁCIE O PODMIENKACH SPRACÚVANIA**

Prehľad o jednotlivých účeloch, na ktoré Kancelária NR SR spracúva osobné údaje2, právnom základe spracúvania (v odôvodnenom prípade vrátane oprávneného záujmu sledovaného Kanceláriou NR SR alebo treťou stranou), kategóriách osobných údajov, zdroji osobných údajov (v prípade, ak sa osobné údaje získavajú od inej ako dotknutej osoby), príjemcoch osobných údajov (v odôvodnenom prípade vrátane informácie o prenose osobných údajov do tretej krajiny alebo medzinárodnej organizácii), dobe uchovávania osobných údajov, ako aj o existencii alebo neexistencii automatizovaného rozhodovania vrátane profilovania (ak automatizované rozhodovanie existuje, informácia zahŕňa aj použité postupy a dôsledky pre dotknutú osobu) nájdete v nasledujúcej tabuľke:

|  |  |
| --- | --- |
| *ÚČEL SPRACÚVANIA A JEHO POPIS* | *Zabezpečenie služieb asistenta poslanca - zabezpečovanie činnosti Národnej rady SR, poslancov a orgánov Národnej rady SR* |
| ***PRÁVNY ZÁKLAD SPRACÚVANIA***  | *Zmluvná povinnosť podľa čl. 6 ods. 1 písm. b) všeobecného nariadenia o ochrane údajov.**Zákonná povinnosť podľa čl. 6 ods. 1 písm. c) všeobecného nariadenia o ochrane údajov:**- Zákon NR SR č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov,**- Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov,* *- Zákon č. 595/2003 Z. z. o dani z príjmov v znení neskorších predpisov**- Zákon č. 431/2002 Z. z. o účtovníctve v znení neskorších predpisov**- Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov* |
| ***OPRÁVNENÝ ZÁUJEM***  | *Nie je*  |
| ***KATEGÓRIE SPRACÚVANÝCH OSOBNÝCH ÚDAJOV*** | *Bežné osobné údaje v rozsahu:**- meno, priezvisko, rodné priezvisko, titul**- dátum narodenia, rodné číslo**- miesto a okres narodenia**- adresa trvalého pobytu**- štátne občianstvo**- pohlavie**- telefónne (mobilné) číslo**- e-mail**- miesto podnikania – ulica, PSČ, mesto**- číslo oprávnenia a názov oprávnenia na podnikateľskú činnosť, IČO**- názov bankového spojenia, číslo účtu, IBAN, SWIFT (BIC)**- výška poskytnutej odmeny za predmet zmluvy** *Fotografia (vyhotovenie preukazu asistenta poslanca NR SR)*
 |
| ***ZDROJ OSOBNÝCH ÚDAJOV***  | *Od dotknutej osoby*  |
| ***PRÍJEMCA OSOBNÝCH ÚDAJOV*** | *- Zamestnanci/štátni zamestnanci Kancelárie Národnej rady SR**- Daňové úrady, Finančné riaditeľstvo SR**- orgány činné v trestnom konaní**- Generálna prokuratúra SR**- orgány verejnej správy**- oprávnené subjekty v zmysle zákona č. 211/2000 Z. z. o slobodnom prístupe k informáciách a o zmene a doplnení niektorých zákonov**- externé subjekty zabezpečujúce údržbu, servis, aktualizáciu a úpravy informačného systému - EMEL Bratislava, s.r.o., Švabinského 21, 851 01 Bratislava, IČO: 31 390 633 a ForesServices, s.r.o., Prievozská 14, 821 09 Bratislava, IČO: 35 692 103**- verejnosť, médiá a osoby, ktoré majú prístup k webovému sídlu Národnej rady SR –* [*www.nrsr.sk*](http://www.nrsr.sk)a *k webovému sídlu centrálneho registra zmlúv vedenom pri Úrade vlády SR www.crz.gov.sk* |
| ***DOBA UCHOVÁVANIA OSOBNÝCH ÚDAJOV*** | *V súlade s registratúrnym poriadkom Kancelárie Národnej rady SR, zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a zákonom č. 431/2002 Z. z. o účtovníctve v znení neskorších predpisov* |
| ***PRENOS OSOBNÝCH ÚDAJOV DO TRETEJ*** ***KRAJINY ALEBO MEDZINÁRODNEJ ORGANIZÁCII*** | *Nie je* |
| ***AUTOMATIZOVANÉ ROZHODOVANIE*** ***ZALOŽENÉ VÝHRADNE NA AUTOMATIZOVANOM*** ***SPRACÚVANÍ OSOBNÝCH ÚDAJOV*** ***(VRÁTANE PROFILOVANIA)*** | *Nie je* |

**PRÁVA DOTKNUTEJ OSOBY**

Dotknutá osoba, ktorej osobné údaje sú spracúvané Kanceláriou NR SR, má právo od Kancelárie NR SR požadovať:

* prístup k osobným údajom, ktoré sa jej týkajú,
* ako aj ich opravu,
* ako aj ich vymazanie alebo
* obmedzenie spracúvania týchto údajov.

Dotknutá osoba, ktorej osobné údaje sú spracúvané Kanceláriou NR SR, má súčasne právo:

* namietať proti spracúvaniu osobných údajov, ktoré sa jej týkajú a
* právo na prenosnosť týchto údajov.

Ak sa dotknutá osoba domnieva, že spracúvanie osobných údajov, ktoré sa jej týka, je v rozpore so všeobecným nariadením o ochrane údajov, *má právo podať sťažnosť dozornému orgánu, ktorým sa rozumie Úrad na ochranu osobných údajov Slovenskej republiky, Hraničná 12, 820 07 Bratislava.*

**Ak poskytnutie osobných údajov vyplýva zo zákona alebo zo zmluvy, je to nevyhnutné na účely realizácie všetkých krokov a činností v zmysle zákona a v zmysle zmluvy. Neposkytnutie osobných údajov Kancelárii NR SR znemožní plnenie úloh v zmysle zákona a v zmysle zmluvy s dotknutou osobou.**

**Z vyššie uvedených dôvodov dotknutá osoba je povinná poskytnúť osobné údaje. V prípade neposkytnutia osobných údajov môže dôjsť k neplneniu povinností prevádzkovateľa vyplývajúcich mu zo zákona a zo zmluvy s dotknutou osobou.**

**Dotknutá osoba je povinná poskytovať iba správne a aktuálne osobné údaje a povinná bezodkladne informovať prevádzkovateľa o zmene svojich údajov.**

**\_\_\_\_\_\_\_\_\_\_\_\_**

 *Čl. 13 nariadenia európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“)*

*2 Podľa čl. 13 ods. 4 a čl. 14 ods. 4 všeobecného nariadenia o ochrane údajov platí, že ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané, poskytne dotknutej osobe pred takýmto ďalším spracúvaním informácie o tomto inom účele a ďalšie relevantné informácie uvedené v odseku 2.*

*3 Sú to krajiny, ktoré sú mimo EÚ a Európskeho združenia voľného obchodu*